Raha oli Erikul olnud kogu elu. Juba keskkooli viimases klassis oli ta saanud töökoha. Ta oskas päris hästi pilli mängida ja igas muusikakollektiivis on kibedat kätt vaja. Kui tarvis, käis ta ka mõnd ärakukkunud  moosekanti ka asendamas, kehaks. Pärast eksmatti toimus teinegi tähtis muutus. Erikut tabas Amori nool neiu kehastuses, kellel oli eelmisest abielust laps. See abielu oli aga lõppenud põhjusel, et mees oli agressiivne joodik. Erik oli kõige vähem agressiivne. Pigem laskis ta end tuhvli alla tallata ja ka napsi võttes jäi malbekeseks.